**Լեբլեբիջիների խմբերգ** (սկզնբնական անվանումը՝ **Մենք Քյոռօղլու զավակներն ենք**) Տիգրան Չուխաջյանի 1875 թվականին գրված «Լեբլեբիջին» հայտնի օպերետից խմբերգ է։ Առաջին անգամ կատարվել է օպերետի պրեմիերայի ժամանակ, որը տեղի է ունեցել 1875 թվականի նոյեմբերի 17-ին Կոստանդնուպոլսի «*Français*» թատրոնում։

Թեմա
----

Օպերետի հերոս լեբլեբիջի՝ խարկած ոլոռ վաճառող Հոր-հոր աղան իր նման լեբլեբիջի ընկերների հետ «Լեբլեբիջիների երգը» երգը շուրթերին գրոհում են Խուրշիդ բեյի ապարանքը պահանջում են անհապաղ վերադարձնել Հոր-հոր աղայի դստերը՝ Ֆաթինեին։ Ընկերներին ոգևորելու և գրոհի տանելու համար, հիշեցնում է նրանց «հերոսական նախնիներին»։

Պատմություն
-----------

Չուխաջյանը խմբերգը ստեղծել է օպերետի ողջ երաժշտությունը գրելուց հետո։ Նախնական անունը եղել է «Մենք Քյոռօղլու զավակներն ենք»։ Պաշտոնական գրաքննությունը շրջանցելու նպատակով երգը և ինչպես ողջ օպերետը առաջին անգամ բեմադրվել է թուրքերեն, թեև օպերետի առաջնախաղից առաջ արդեն հայերեն տեքստը կար։ 1882 թվականին Մարտիրոս Մնակյանը երգի համար գրել է նոր հայերեն տեքստ, և խմբերգը տարածվել է որպես հայկական-ազատագրական օրհներգ։

Կատարումներ
-----------

1870-ական թվականներին Լեյբլեբիջի օպերետը կատարող խումբը:
Խմբերգը հնչել է 1967 թվականին ռեժիսոր Արման Մանարյանի «Լեբլեբիջի» օպերետի հիման վրա նկարահանած, նոր՝ «Կարինե» անվանումով կինոնկարում։

Բառեր
-----

Հոր-հոր — Մենք քաջ տոհմի զավակներ ենք, չենք վախի,  

Մանր-մունր փորձանքներից չենք փախչի,   

Մենք դեռ փոքրուց միշտ սիրել ենք քաջություն,  

Ինչ Էլ որ լինի՝ չենք հանդուրժի պարտություն։  

  

Խումբ — Մենք դեռ փոքրուց միշտ սիրել ենք քաջություն,  

Ինչ Էլ որ լինի՝ չենք հանդուրժի պարտություն։  

  

Հոր-հոր — Ուրեմն՛ առա՚ջ, զարկենք թմբուկ հաղթական,  

Տանք թշնամուն մենք ծեծ ու ջարդ պատվական,  

Թող իմանան՝ մենք չենք դառնա խաղալիք,   

Այնպես պիտ ծեծենք, որ հիշեն հոր հարսանիք։  

  

Խումբ — Թող իմանան, մենք չենք դառնա խաղալիք,   

Այնպես պիտ ծեծենք, որ հիշեն հոր հարսանիք։  

  

Հոր-հոր — Տոհմը մեր եղել Է քաջերից քաջը,   

Անարգել Է կայծակների շառաչը,  

Մենք Էլ նրա զավակներն ենք հարազատ,  

Էլ ուրիշ ժառանգ չկա, չկա մեզնից զատ։  

  

Խումբ — Մենք Էլ նրա զավակներն ենք հարազատ,  

Էլ ուրիշ ժառանգ չկա, չկա մեզնից զատ։  

  

Հոր-հոր — Ուրեմն՝ առա՛ջ, զարկենք թմբուկ հաղթական,  

Տանք թշնամուն մենք ծեծ ու ջարդ պատվական.  

Թող իմանան, մենք չենք դառնա խաղալիք,   

Այնպես պիտ ծեծենք, որ հիշեն հոր հարսանիք։  

  

Խումբ — Թող իմանան, մենք չենք դառնա խաղալիք,   

Այնպես պիտ ծեծենք, որ հիշեն հոր հարսանիք։

Նշումներ
--------

1. ↑  Խմբերգի նվագախմբային մուտքի թեմատիկ նյութը Չուխաջյանը վերցրել է «Արշակ Բ» օպերայի չորրորդ 
 գործողության բալետից։(տես Աննա Ասատրյան, Տիգրան Չուխաջյանի երաժշտական թատրոնը։ ՀՀ ԳԱ «Գիտություն» հրատարակչություն։ էջ 480։ ISBN 978-5-8080-0876-7)
2. ↑  Լեբլեբիջիների համար 14 խմբերգը տեղ է գտել «Potpourri oriental sur les mitifs choisis de l'operette Leblebidji Hor-hor agha»-ում (տես Տիգրան Չուհաջեան, Ստեղծագործութիւններ դաշնակի համար, էջ՝ 205.)

Ծանոթագրություններ
------------------

1. 1 2  S. Dadoyan. «Garine» (pdf) (ֆրանսերեն). `{{cite web}}`: Invalid `|url-status=404` (օգնություն)(չաշխատող հղում)
2. 1 2  Աննա Ասատրյան (2011). *Տիգրան Չուխաջյանի երաժշտական թատրոնը*. ՀՀ ԳԱ «Գիտություն» հրատարակչություն. էջ 480. ISBN 978-5-8080-0876-7. `{{cite book}}`: Check `|isbn=` value: checksum (օգնություն)
3. ↑  «Каринэ, Арменфильм (1967)». Արխիվացված է օրիգինալից 2008 թ․ փետրվարի 4-ին. Վերցված է 2019 թ․ հունվարի 30-ին.

Արտաքին հղումներ
----------------

* Լեբլեբիջիների խմբերգը «Կարինե» կինոնկարից Տեսանյութը